एक सीट, यात्री 2 : मंच के समक्ष वरिष्ठ पत्रकार राजेंद्र गुंजल ने वकील सूर्यप्रकाश गांधी के जरिए परिवाद पेश किया था। गुंजल का कहना था कि वे अधिस्वीकृत पत्रकार हैं। वे रोडवेज की वोल्वो व एसी बसों के अलावा अन्य बसों में निशुल्क यात्रा के हकदार हैं। 13 जून 2011 को उन्हें दिल्ली जाना था। इसके लिए साधारण बस की जगह वोल्वो बस में एक दिन पहले 225 रुपए अदा कर रिजर्वेशन कराने पर सीट नंबर 11 दी गई। यात्रा तिथि को जब परिवादी बस में सवार हुए तो उनकी रिजर्व सीट का टिकट अन्य महिला यात्री को दे दिया गया। परिवादी द्वारा सीट रिजर्व होने का हवाला देने पर महिला ने भी अपना टिकट दिखा दिया। बस में कोई सीट खाली नहीं होने पर गुंजल को कंडक्टर की सीट पर यात्रा करनी पड़ी। सीट आरामदायक व पुश बैक नहीं होने से परिवादी की यात्रा कष्टदायक रही।